Diari Oficial de la Generalitat Valenciana


Sumari del DOGV 9622, del 21-06-2023 (2023/7005)

RESOLUCIÓ de 15 de juny de 2023, de la Direcció General de Formació Professional i Ensenyaments de Règim Especial, per la qual es constitueix el consell territorial de l'àrea territorial 20, es modifica la composició del consell territorial de l'àrea territorial 6 de la Resolució del 27 d'abril de 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9622

Data del DOGV
:   21-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7005


Data del document
:   15-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport

RESOLUCIÓ de 15 de juny de 2023, de la Direcció General de Formació Professional i Ensenyaments de Règim Especial, per la qual es constitueix el consell territorial de l'àrea territorial 20, es modifica la composició del consell territorial de l'àrea territorial 6 de la Resolució del 27 d'abril de 2023. [2023/7005]  
L'Ordre 1/2021, de 30 de juliol, de la Conselleria d'Educació, Cultura i Esport i de la Conselleria d'Economia Sostenible, Sectors Productius, Comerç i Treball, de constitució dels consells territorials de la Formació Professional per a l'organització, planificació i disseny de l'oferta de Formació Professional integrada en les àrees funcionals de la Comunitat Valenciana (DOGV 9170 / 09.09.2021) impulsa i empara la constitució dels consells territorials de la Formació Professional.  
  
L'article 5 de l'Ordre 1/2021, de 30 de juliol, determina que el ple del consell territorial de la Formació Professional estarà integrat per:  
  
a) Presidència.  
b) Vocals:  
- 1 representant de la direcció general competent en matèria de Formació Professional del sistema educatiu.  
- 1 representant de la direcció general competent en matèria de formació per a l'ocupació.  
- 1 representant de cada ajuntament, amb oferta de Formació Professional, de l'àrea territorial.  
- 2 representants de les associacions empresarials designats per les entitats que conformen el Consell Valencià de la Formació Professional.  
  
- 2 representants sindicals designats per les entitats que conformen el Consell Valencià de la Formació Professional.  
- 1 representant de centres públics amb oferta de Formació Professional d'educació, triat entre ells.  
- 1 representant de centres públics amb oferta de Formació Professional per a l'ocupació, triat entre ells.  
c) Secretaria.  
L'annex I de l'Ordre 1/2021, de 30 de juliol, defineix 19 àrees territorials. No obstant això, des de la publicació de l'ordre i les gestions dutes a terme per a constituir els respectius consells territorials, considerant les apreciacions realitzades per diversos agents socials, empresarials i ajuntaments, la Direcció General de Formació Professional i Ensenyaments de Règim Especial i aquesta Secretaria Autonòmica d'Educació i Formació Professional veuen necessari modificar aquestes àrees territorials i millorar la seua funcionalitat.  
Per aquest motiu, i a l'empara de la disposició addicional primera de l'Ordre 1/2021, de 30 de juliol, que estableix que les àrees territorials podran ser modificades per resolució de la secretaria autonòmica competent en matèria de Formació Professional del sistema educatiu, a proposta dels consells territorials de Formació Professional, de la direcció general competent en matèria de formació per a l'ocupació, del Consell Valencià de la Formació Professional o per decisió de la mateixa secretaria autonòmica, i a la vista de les funcions que em són atribuïdes en el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
  
La Resolució de 12 de gener de 2023, de la Secretaria Autonòmica d'Educació i Formació Professional, recull la modificació de les àrees territorials dels consells territorials de la Formació Professional de la Comunitat Valenciana.  
El 15 de desembre del 2021 es reuneixen per a la constitució del consell territorial de l'àrea territorial 6. En aquesta reunió es proposa la reestructuració de les zones. Es decideix dividir el consell territorial 6, àrea metropolitana de València, en dos consells territorials. En la Resolució del 12 de gener de 2023, del secretari autonòmic d'Educació i Formació Professional, es modifica la composició de l'àrea territorial 6 i es crea l'àrea territorial 20.  
En exercici de les atribucions conferides pel Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, dicte la següent resolució:  
  
Primer  
Constituir el Consell Territorial de l'àrea territorial 20, àrea metropolitana de l'Horta Nord, de la Formació Professional per a l'organització, planificació i disseny de l'oferta de Formació Professional, en els termes detallats en l'annex I d'aquesta resolució.  
  
Segon  
Modificar la composició del Consell Territorial de l'àrea territorial 6, àrea metropolitana de l'Horta Sud, de la Formació Professional per a l'organització, planificació i disseny de l'oferta de Formació Professional, en els termes detallats en l'annex II d'aquesta resolució.  
  
Tercer  
Aquesta resolució produirà efectes a partir de l'endemà de ser publicada en el Diari Oficial de la Generalitat Valenciana.  
  
València, 15 de juny de 2023. - El director general de Formació Professional i Ensenyaments de Règim Especial: Manuel Gomicia Giménez.  
  
  
ANNEX I  
La constitució del Consell Territorial de l'àrea territorial 20  
  
ÀREA TERRITORIAL 20 - ÀREA METROPOLITANA DE L'HORTA NORD  
Constituït el 10 de març de 2023 mitjançant acte públic celebrat a l'Ajuntament de Massamagrell amb l'assistència dels següents representants:  
- Presidència: representant de la Direcció General de Formació Professional i Ensenyaments de Règim Especial.  
- Secretaria: la prospectora de Formació Professional assignada a l'àrea.  
- Vocalies:  
• La regidora d'Agricultura de l'Ajuntament de Meliana  
• L'alcalde de l'Ajuntament de Massamagrell  
• La regidora d'Educació de l'Ajuntament de Burjassot  
• La tècnica d'Educació de l'Ajuntament de Puçol  
• La regidora d'Educació de l'Ajuntament del Puig de Santa Maria  
  
• La regidora d'Educació de l'Ajuntament de Rafelbunyol  
• Un representant del sindicat UGT  
• Un representant del sindicat CCOO  
• La directora de l'IES Federica Montseny  
• El director de LABORA del CRN Paterna, en representació de centre públic amb oferta de Formació Professional per a l'ocupació  
  
  
  
ANNEX II  
Modificació de la constitució del Consell Territorial de l'àrea territorial 6  
  
ÀREA TERRITORIAL 6 - ÀREA METROPOLITANA DE L'HORTA SUD  
Constituït el 3 de març de 2023 mitjançant acte públic celebrat a l'Ajuntament de Paiporta amb l'assistència dels següents representants:  
  
- Presidència: representant de la Direcció General de Formació Professional i Ensenyaments de Règim Especial.  
- Secretaria: el prospector de Formació Professional assignat.  
- Vocalies:  
• El regidor d'Educació de l'Ajuntament de Mislata  
• El regidor d'Educació de l'Ajuntament de Paiporta  
• La regidora d'Educació de l'Ajuntament d'Alaquàs  
• L'alcalde de l'Ajuntament de Picanya  
• La regidora d'Educació de l'Ajuntament de Silla  
• Un representant del sindicat UGT  
• Un representant del sindicat CCOO  
• El cap d'estudis de l'IES La Sénia Paiporta  
• El director del centre LABORA de Catarroja, en representació de centre públic amb oferta de Formació Professional per a l'ocupació